باخدیقجا من سنه هر آن ای عکسیم
قاییتماز او گونلر بیرده سون کره
الیمدن گئتدی او دووران ای عکسیم
گل بیر آن قولاق وئر بوگون شاعره
گؤر منه نئیله دی زامان ای عکسیم
گئتدیکجه صداسیز قوجا ساحره
عومرومه سالدی او طوفان ای عکسیم
او یاشیل بساطیم دگی بیر-بیره
یازیما سوزولدو خزان ای عکسیم
بولودلار کیشنه دی یئل چکدی نعره
باشیمی آلدی چن،دومان ای عکسیم
باغیمدا الندی یارپاقلار یئره
قار یاغیب باشلاندی بوران ای عکسیم
قوندو قار باشیما قارا تئللره
آغزیمدان دوشدو چوخ مرجان ای عکسیم
چولقاندی اوره گیم هر آن کدره
دردیمه بولادیم درمان ای عکسیم
بوگون کی تاپیبسان یول بو دفتره
گل دیله بیر دانیش آمان ای عکسیم
سؤزلرین کؤنلومه قوی تسکین وئره
سؤیله ، سن جاوانسان جاوان ای عکسیم
آمّا یوخ ، سؤیله مه ، یالاندیر هیهات
*
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab prs_Arab azb_Arab unk